Հեթանոսների, այսինքն՝ կենդանի Աստծուն չճանաչողների ժամանակներն արդեն լրանում են, որը սկսվեց հայոց ազգից: Ահա այսօր աշխարհի հետամնաց աշխարհամասը համարվող աֆրիկյան ազգերն էլ են արդեն ճանաչում իրենց Տիրոջը և, համաձայն ժամանակակից վիճակագրական տվյալների, այդ «սև» աշխարհամասից ամենաշատն են դարձի գալիս դեպի ճշմարիտ Լույսը (ըստ անգլիացի քահանա Դևիդ Բարետի, որը երկար տարիներ ծառայել է աֆրիկյան մայր ցամաքում, դարասկզբին այնտեղ եղել է ընդամենը 10 միլիոն քրիստոնյա, 1980 թ.՝ արդեն 200 միլիոն, իսկ այժմ՝ առավել): Նույնն է կատարվում նաև Չինաստանում, եղեգի պարիսպներից այն կողմ, որտեղ այժմ հաշվվում է մոտ 120 միլիոն քրիստոնյա։ Հիրավի կատարվում է մեր Տիրոջ խոսքը, որ ասաց. «Շատ առաջիններ վերջին պիտի լինեն, և շատ վերջիններ` առաջին» (Մատթ. 19.30):